
Проект! 

Изменение и допълнение  на Наредбата за определяне размера на местните данъци на територията на Община Ардино

Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредба за определяне размера на местните данъци на територията на Община Ардино на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Мотиви 

за необходимостта от приемането на Наредбата:.

I. Причини, които налагат приемането на изменение и допълнение  на Наредбата за определяне на местните данъци на територията на община Ардино:

Основната причина, поради която се налага изменение и допълнение на Наредбата за определяне размера на местните данъци на територията на Община Ардино е, че със ЗИД на ЗКПО от 22.11.2018 г., публикуван в ДВ 98/2018 г. и по-специално с преходните и заключителни разпоредби по § 39 се направиха промени в ЗМДТ. 

Тези промени касаят в частта на недвижимите имоти следните неща:

- Коригират или се допълват термини като сгради и поземлени имоти, самостоятелни обекти в сгради, вещно право на ползване и др.

- Изменя се начина на деклариране на имотите по чл.32 (наследствените) – ако в законовия срок (6 мес.) наследниците не подадат декларация за предеклариране на имота, това го прави служебно администрацията, респ. служител на МДТ, въз основа на данните, налични в общината.

- Вече служител от общ.администрация ще отразява служебно настъпилите промени в техническите характеристики на имота, без да има нужда от подаване на коригираща декларация от собственика.

- Някои собственици като построят имот (жилище, къща) и докато не се снабдят с Акт 16 или не започнат да живеят в него, не го декларираха.Вече като построят къща или друго и го завършат в груб строеж, или част от имот, органите които се занимават с контрол по строителството ще предават служебно екземпляр от Удостоверението за въвеждане в експлоатация или разрещение за ползване, по реда на ЗУТ, в данъчната служба на общината. Данък ще се дължи в случаите , когато в двугодишен срок от завършването на сградата в груб строеж, съответно в едногодишен срок от съставяне на констативен акт по чл.176, ал.1 от ЗУТ, сградата не е въведена в експлоатация или не е издадено разрешение за ползване.

- Ще има промяна в размера на данъка за имотите в к.к.“Белите брези“ съгласно чл.22, ал.2, б.“б“ – от 4.5 до 6.0 промила.

- Вече няма да могат да се декларират повече от едно основно жилище на територията на страната, в противен случай данъка ще се дължи в пълен размер за всички жилища. 

Променен е начина на определяне на данъка върху превозните средства, като това вече ще става по два компонента – имуществен и екологичен.

Освен това вече към леките автомобили са прибавени и товарните автомобили с технически допустима максимална маса не повече от 3,5 тона.

Данъкът за товарните автомобили от 3,5 тона до 12 тона вече ще се определя на всеки започнати 750 кг., а не както досега на 1 тон. Размера на данъка остава същия – от 10 лв. до 30 лв.
Трябва също да упоменем, че пада ограничението до 74 KW за ползване на облекчение за еколог. категория ЕВРО 3 – ЕВРО 6.

Разпределението на леките автомобили според мощността на двигателя става в 6 групи, вместо 5 до сега.

Корегиращият Коефициент за годината на производство също вече е определен в 5 групи, вместо в 3 преди. 
При изработването на проекта за изменение и допълнение на Наредбата за определяне размера на местните данъци  са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на решение за изменение и допълнение на Наредбата за определяне на местните данъци на територията на община Ардино с оглед спазване на нормативната уредба, регламентираща дейността на общината, свързана с облагане с данъци на недвижимото имущество и моторните превозни средства и при други законоустановени положения, както и за уреждане на взаимоотношенията, свързани с услугите, предоставяни от община Ардино с цел по-пълно удовлетворяване на нуждите на потребителите. 
Принципът на обоснованост – обосновано е приемането на решение за изменение и допълнение на Наредбата за определяне размера на местните данъци на територията на община Ардино, тъй като  поддържането в актуално състояние на всички вътрешни нормативни актове е задължение на общинската администрация.
Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредбата за определяне размера на местните данъци на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие  на предложения се предвижда публично обсъждане със заинтересованите групи на проекта за изменение и допълнение на Наредбата за определяне размера на местните данъци на територията на община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение и допълнение на Наредбата за определяне размера на местните данъци на територията на община Ардино обезпечава задължението на общината да поддържа в актуално състояние общинските Наредби, приети от Общинския съвет.
При изработване на проекта за изменение и допълнение на Наредбата за определяне размера на местните данъци на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

1. Чрез приемането на решение за изменение и допълнение на Наредбата за определяне размера местните данъци на територията на Община Ардино се изпълнява задължението на общината да прилага и да  изпълнява промените в националното законодателство..

2. Да се запази достигнатият обхват на услугите, свързани с изграждане и поддържане на инфраструктура, поддържане на чистотата на територията на общината.

2.Да се синхронизират размерите на данъците с тези в другите общини в областта.

III. Очаквани резултати:

Приемането на решение за изменение и допълнение на Наредбата за определяне размера на местните данъци на територията на Община Ардино ще допринесе за уреждане на взаимоотношенията между община и данъчно задължените субекти, свързани с облагане и плащане на дължимите данъци. Ще допринесе за осигуряване на финасови средства за запазване на обхвата и качеството на предоставяните услуги, свързани с поддържането на чистотата и добрия вид на техническата инфраструктура на територията на общината, за подобряване на условията за безопасност и за  създаване на здравословни и безопасни условия на труд.
IV. Финансови и други средства, необходими за прилагането на изменеияга и
допълненията:

Приемането на решение за изменение и допълнение на Наредбата за определяне размера на местните данъци на територията на Община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз

Проектът за изменение и допълнение на Наредбата за определяне размера на местните данъци на територията на Община Ардино, е в съответствие със ЗИД на ЗКПО от 22.11.2018 г., публикуван в ДВ 98/2018 г. 
Предлаганият проект на решение за изменение и допълнение на Наредбата за определяне размера на местните данъци на територията на Община Ардино е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.
Проектът на решение за изменение и допълнение на Наредбата за определяне размера на местните данъци на територията на Община Ардино е публикуван на официалната страница на община Ардино на 17.12.2018  г. 

С публикуването на проекта е приложена и предварителната оценка на въздействие на проекта на Наредбата за определяне размера на местните данъци на територията на община Ардино.
ПРОЕКТ ЗА РЕШЕНИЯ:
Във връзка с гореизложеното предлагам Общински съвет Ардино да обсъди и гласува следните проекто –

РЕШЕНИЯ:
1. Общински съвет – Ардино на основание чл.21, ал.1, т.7 от Закона за местното самоуправление и местната администрация във връзка с § 39 и § 40 от ЗИД на ЗКПО от 22.11.2018 г. и чл.3 от Наредбата на Общинския съвет за определяне размера  на местните данъци на територията на община Ардино приема  следните промени и допълнения към Наредбата:

1. Създава се ал.3 към чл.15 с следният текст: „Размерът на данъка върху недвижимите имоти в к.к.“Белите Брези“ се определя върху данъчната оценка както следва: 
                - за жилищни и нежилищни имоти на граждани и предприятия – (4,5-6,0) на хиляда.     

           2. Създава се ал.3 към чл.19 с следният текст: „В случай, че е установено деклариране на повече от едно основно жилище, облекченията по ал.1 и 2 не се прилагат и данъкът , определен по чл.15 се дължи в пълен размер за всяко от жилищата за периода, в който едновременно са декларирани като основно жилище“.

          3. Чл.40 придобива следната редакция:

               ал.1. Размерът на данъка се определя от служител на МДТ въз основа на данни от регистъра на пътните превозни средства, поддържан от МВР и се съобщава на данъчно задълженото лице.

               ал.2. Алинея 1 не се прилага, когато:

· - пътното провозно средство е придобито по наследство;    

· - пътното превозно средство е собственост на повече от едно лице;  

· - собственикът/собствениците на превозното средство няма/ нямат постоя-  

нен адрес, съответно седалище на територията на общината. 
               ал.3. Собствениците на превозни средства, с изключение на случаите по ал.1, декларират пред общината по постоянния им адрес, съответно седалище (Ардино) притежаваните от тях превозни средства в двумесен срок от придобиването им.За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацита се подава в сроса по чл.32 от ЗМДТ.
          4. Чл.41.(1) придобива следната редакция: „За леките и товарните автомобили с технически допустима максимална маса не повече от 3,5 тона размера на данъка се определя съобразно мощността на двигателя както следва:

                1. до 55 KW  включително                        -   0.64 лв. за 1 KW     (0,34 - 1,20)
                2. над 55 KW до 74 KW включително     -   0.84 лв. за 1 KW     (0,54 - 1,62)  

                3. над 74 KW до 110 KW включително   -   1.40 лв. за 1 KW     (1,10 – 3,30) 

                4. над 110 KW до 150 KW включително -   1.53 лв. за 1 KW     (1,23 – 3,69)  

                5. над 150 KW до 245 KW включително –  1.90 лв. за 1 KW     (1,60 – 4,80)

                6. над 245 KW                                             -   2.40 лв. за 1 KW     (2,10 – 6,30)
В зависимост от годината на производство данъкът се умножава(коригира) с коефициентите, определени с чл.55, ал.1, т.1 от ЗМДТ.  

Така получената сума се коригира с Коефициента за екологична категория на автомобила както следва:
1. Без екологична категория, с екологична

категория „Евро 1“ и „Евро 2“            - 1.25                 (1,10 - 1,40)                            

2. „Евро 3“                                                 - 1.05                 (1,00 – 1,10)     

3. „Евро 4“                                                 - 0.90                 (0,80 – 1,00)

4. „Евро 5“                                                 - 0.70                 (0,60 – 0,80)

5. „Евро 6“ и „ЕЕV“                                 - 0.50                 (0,40 – 0,60)

В ал.2 след израза „леки автомобили“ се добавя „и товарни автомобили с техническа допустима максимална маса не повече от 3,5 тона“.

6. Чл.44. придобива следната  нова редакция:

                       ал.1.  За мотопеди и мотоциклети с мощност на двигателя до 74 KW включително, и съответстващи на екологична категория „Евро 4“ данъкът се заплаща с 20 на сто намаление, а за тези съответстващи на екологични категории по-високи от „Евро 4“ – с 60 на сто намаление от определения по чл.41 данък.     

                       ал.2. За автобусите, товарните автомобили с технически допустима максимална маса над 3,5 тона, влекачите за ремарке и седловите влекачи с двигатели, съответстващи на екологична категория „Евро 4“ данъкът се заплаща с 20 на сто намаление, а за съответстващите  на екологична категория „Евро 5“, „Евро 6“ и „ЕЕV“ – с 50 на сто намаление от определения по чл.41 данък.

Приложение! 

Предварителна оценка на въздействието на проект на Наредба за определяне размера на местните данъци на територията на община Ардино

	Елементи на оценката
	Аргументация

	Основания за

иницииране

на промени


	Чрез инициираното приемане на изменение и допълнение в Наредбата за определяне размера на местните данъци на територията на община Ардино се цели изпълняване на законоустановено задължение на общината, свързано с регламентиране на дейностите по облагане с данъци и съответно събиране на такива от задължените субекти, както и създаване на възможност за оптимизиране на работата на общинскиата администрация чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на изменение и допълнение в Наредбата за определяне размера на местните данъци на територията на община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на
 разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на изменение и допълнение в Наредбата за определяне размера на местните данъци на територията на община Ардино са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия на труд.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.

	Въздействие 
върху нормативната

уредба
	Няма необходимост от непосредствени промени в други нормативни актове в резултат от приемането на изменение и допълнение в Наредбата за определяне размера на местните данъци на територията на община Ардино.


___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
